Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 2 Pv 178/13/8810	Spišská Nová Ves, 14.8.2014
EEČ : 2-68-1367-2014

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 6.6.2013, spisová značka 2 Pv 178/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 02.12.2012, v čase okolo 22:30 h, v obci XXXXX, okres Spišská Nová Ves, nezisteným spôsobom poškodil okennú sieťku proti hmyzu na okne pivnice rodinného domu č. 13, následne nezisteným spôsobom rozbil sklenenú výplň okna, toto okno otvoril a vnikol do pivničných priestorov, odkiaľ prešiel schodiskom na poschodie domu, kde fyzicky napadol svoju bývalú manželku XXXXX, nar. XXXXX, bytom XXXXX č. 13 úderom metlou do tváre a následne si ľahol spať na gauč v obývacej izbe, kedy napriek opakovaným jej výzvam na opustenie bytu nereagoval, hoci dobre vedel, že vnikol a zdržiaval sa v časti domu, ktorá mu nepatrí, nakoľko uznesením Okresného súdu v Rožňave sp. zn. 10C/26/2012 zo dňa 07.03.2012 boli tieto časti domu č. 13 v obci XXXXX rozdelené  a dané do užívania poškodenej XXXXX, nar. 1947. Týmto konaním nespôsobil poškodenej XXXXX, nar. 1947 zranenia, ktoré by si vyžiadali lekárske ošetrenie, avšak spôsobil tak škodu na zariadení bytu vo výške cca 33 €,

Uznesením prokurátora Okresnej prokuratúry Spišská Nová Ves zo dňa 6.6.2013, spisová značka 2 Pv 178/13/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Spišskej Novej Vsi sp. zn. 2 Pv 178/13/8810 zo dňa 06. 06. 2013 bolo podľa § 216 ods. 1 písm. a/, b/, c/ Tr. por.  podmienečne zastavené trestné stíhanie vedené proti obv. XXXXX pre prečin porušovania domovej slobody podľa § 194 ods. 1, ods. 2 písm. a/ Tr. zákona.

	Predmetné uznesenie nadobudlo právoplatnosť dňa 21. 06. 2013.

	Vyžiadaním správ k osobe obvineného z miesta bydliska, z Okresného riaditeľstva PZ, Odboru kriminálnej polície v Spišskej Novej Vsi, Obvodného úradu, odboru všeobecnej vnútornej správy v Spišskej Novej Vsi, ako aj z odpisu z registra trestov som zistil, že obvinený sa v skúšobnej dobe podmienečne zastaveného trestného stíhania od 21. 06. 2013 do 21. 06. 2014 nedopustil žiadneho trestného činu ani priestupku.

Podľa § 217 ods. 1 Tr. por., ak obvinený v priebehu skúšobnej dobe viedol riadny  život,  splnil  povinnosť  nahradiť  spôsobenú  škodu  a vyhovel  aj  ďalším uloženým obmedzeniam a povinnostiam, rozhodne prokurátor, že sa obvinený osvedčil.

	Vzhľadom na to, že obvinený XXXXX splnil podmienky § 217 ods. 1 Tr. poriadku bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Mucha
prokurátor